ΕΚΘΕΣΗ ΤΗΣ ΕΠΙΤΡΟΠΗΣ Έλεγχος των ενισχύσεων που χορηγήθηκαν στη βιομηχανία σιδήρου και χάλυβα βάσει του άρθρου 95 της συνθήκης ΕΚΑΧ, Δέκατη πέμπτη έκθεση, Μάιος 2001

Περιεχόμενα

1. Περίληψη

2. Παρουσίαση

3. Irish Steel, Iρλανδία

4. Siderurgia Nacional, Πορτογαλία

5. EKO Stahl GmbH, Γερμανία

6. Voest Alpine Erzberg GmbH, Αυστρία

1. Περίληψη

Η Επιτροπή υποβάλλει την δέκατη τρίτη έκθεσή της σχετικά με τον έλεγχο των ενισχύσεων που χορηγήθηκαν στη βιομηχανία σιδήρου και χάλυβα δυνάμει του άρθρου 95 της συνθήκης ΕΚΑΧ, σύμφωνα με τις αποφάσεις της Επιτροπής της 4ης Απριλίου 1994 [1], της 21ης Δεκεμβρίου 1994 [2] και της 29ης Νοεμβρίου 1995 [3].

[1] Αποφάσεις αριθ. 94/257-261/ΕΚΑΧ (ΕΕ αριθ. L 112, της 3.5.1994, σ. 52, 58, 64, 71, 77)

[2] Απόφαση αριθ. 94/1075/ΕΚΑΧ (ΕΕ αριθ. L 386, της 31.12.1994, σ. 18)

[3] Απόφαση αριθ. 96/269/ΕΚΑΧ (ΕΕ αριθ. L 94, της 16.4.1996, σ. 17)

Σύμφωνα με τις προαναφερθείσες αποφάσεις, η παρούσα έκθεση αφορά τις εξής επιχειρήσεις: Irish Steel, Siderurgia Nacional, EKO-Stahl και Voest Alpine Erzberg. Δεδομένου ότι οι περισσότεροι όροι που έθεσε η Επιτροπή στις αποφάσεις της για την έγκριση των ενισχύσεων πληρούνται ήδη, στην παρούσα έκθεση εξετάζονται μόνο οι όροι οι οποίοι ακόμη ελέγχονται από την Επιτροπή

1.1. Irish Steel, Iρλανδία

Οι επενδύσεις που πραγματοποιήθηκαν στην Irish Ispat μέχρι την 31η Δεκεμβρίου 2000 δεν μετέβαλαν την παραγωγική ικανότητα της εταιρείας.

1.2. Siderurgia Nacional, Πορτογαλία

Ο έλεγχος εστιάζεται στη συνεχιζόμενη εφαρμογή του σχεδίου για την εγκατάσταση ηλεκτροκαμίνου η οποία βάσει του τροποποιημένου σχεδίου θα πρέπει να τεθεί σε λειτουργία το δεύτερο εξάμηνο του 2001. Το κλείσιμο της SN Serviηos προβλέπεται για το πρώτο τρίμηνο του 2001. Δεν έχουν ακόμη ληφθεί τα απαραίτητα νομικά μέτρα για τον απαιτούμενο περιορισμό του εργατικού δυναμικού της SN Serviηos. Προκειμένου να ελέγξει ότι θα ολοκληρωθεί η αναδιάρθρωση για την οποία χορηγήθηκε η ενίσχυση, η Επιτροπή σκοπεύει να παρατείνει τον έλεγχό της ως τις 15 Μαρτίου 2002.

1.3. Eko Stahl, Γερμανία

Η Επιτροπή περιορίζεται πλέον στους όρους ως προς την τήρηση του ετήσιου περιορισμού της παραγωγικής ικανότητας σε 1.500 εκατ. t/έτος από τον Φεβρουάριο του 2000 του νέου ελάστρου για θερμή έλαση και τη χρησιμοποίηση της παραγωγής του μόνο για περαιτέρω επεξεργασία στην ίδια την επιχείρηση. Ο περιορισμός της παραγωγικής ικανότητας ελέγχεται με ηλεκτρικό μηχανισμό, του οποίου την ορθή λειτουργία παρακολουθεί η Επιτροπή. Κατά την εξεταζόμενη περίοδο τηρήθηκε το όριο παραγωγής.

1.4. Voest Alpine Erzberg, Αυστρία

Κατά την εξεταζόμενη περίοδο, η τιμή του σιδηρομεταλλεύματος συμφωνούσε με τις τιμές της αγοράς και ήταν υψηλότερη από την τιμή του εισαγόμενου σιδηρομεταλλεύματος.

Η απόφαση επιτρέπει την χορήγηση ενίσχυσης 52 εκατ. ATS για το 2000. Το 2000 καταβλήθηκαν 35 εκατ. ATS.

1.5. Εκκρεμούντα θέματα επιχειρήσεων οι οποίες στο παρελθόν είχαν τεθεί υπό παρακολούθηση

* ILP

Οι επενδύσεις που πραγματοποιήθηκαν το δεύτερο εξάμηνο του 2000 δεν μετέβαλαν τη συνολική παραγωγική ικανότητα της επιχείρησης.

* ACERALIA

Το δεύτερο εξάμηνο του 2000 δεν μεταβλήθηκε η συνολική παραγωγική ικανότητα της επιχείρησης όσον αφορά τον ακατέργαστο χάλυβα και τα προϊόντα θερμής έλασης.

* AHV-Ensidesa Capital

Η ενίσχυση κοινωνικού χαρακτήρα που καταβλήθηκε στην εταιρία το δεύτερο εξάμηνο του έτους 2000 ήταν στα όρια της εγκριθείσας ενίσχυσης.

* Acenor

Η ενίσχυση κοινωνικού χαρακτήρα που καταβλήθηκε στην εταιρία το δεύτερο εξάμηνο του έτους 2000 ήταν στα όρια της εγκριθείσας ενίσχυσης.

* Freital

Το δεύτερο εξάμηνο το 2000 δεν σημειώθηκε καμία αύξηση της εναπομένουσας παραγωγικής ικανότητας.

2. Παρουσίαση

Siderurgia Nacional, EKO Stahl, Irish Steel, Voest Alpine Erzberg

>ΘΕΣΗ ΠIΝΑΚΑ>

3. Irish Steel, Iρλανδία

Στις 7 Φεβρουαρίου 1996, η Επιτροπή αποφάσισε (απόφαση 96/315/ΕΚΑΧ) [4] να εγκρίνει δυνάμει του άρθρου 95 της συνθήκης ΕΚΑΧ ενισχύσεις ύψους 38.298 εκατ. IRL£ [5] κατ' ανώτατο όριο για την πώληση της Irish Steel Ltd (ISL) στην Ispat International. Οι εν λόγω ενισχύσεις εξυπηρετούν διάφορους σκοπούς προς την κατεύθυνση της αναδιάρθρωσης της Irish Steel (για αναλυτικότερα στοιχεία βλέπε τις προηγούμενες εκθέσεις ελέγχου).

[4] ΕΕ L121 της 21/5/1996, σ. 6

[5] 1 EUR = IRL 0,7876.

Βάσει της απόφασης, η ενίσχυση χορηγήθηκε υπό διάφορους όρους (για αναλυτικότερα στοιχεία βλ. προηγούμενες εκθέσεις ελέγχου). Οι ιρλανδικές αρχές υπέβαλα στις 16 Μαρτίου 2001 την ενδέκατη έκθεση ελέγχου σύμφωνα με την απόφαση της Επιτροπής. Η εν λόγω έκθεση περιείχε σειρά χρηματοοικονομικών στοιχείων και αναλογιών σύμφωνα με το παράρτημα της προαναφερθείσας απόφασης.

Ο μόνος όρος που πρέπει ακόμη να ελεγχθεί είναι το πενταετές πάγωμα της παραγωγικής ικανότητας της επιχείρησης μέχρι το τέλος του Μαΐου 2001. Οι επενδύσεις που πραγματοποιήθηκαν από την Irish Ispat Ltd. το 2000 δεν μετέβαλαν την παραγωγική ικανότητα της εταιρείας και αφορούσαν την αντικατάσταση, τη συντήρηση, τη βελτίωση της παραγωγικότητας του εργοστασίου και τη βελτίωση της αξιοπιστίας των στοιχείων.

4. Siderurgia Nacional, Πορτογαλία

4.1. Εισαγωγή

Στις 12 Απριλίου 1994, η Επιτροπή ενέκρινε 60,12 [6] δισ. PTE [7] υπέρ της κρατικής χαλυβουργικής επιχείρησης Siderurgia Nacional, δυνάμει του άρθρου 95 της συνθήκης ΕΚΑΧ (βλέπε λεπτομέρειες στις προηγούμενες εκθέσεις ελέγχου).

[6] ΕΕ L 112, της 3.5.1994, σελ. 52.

[7] 1 EUR = 200,482 PTE. Σύνολο 299 εκατ. EUR.

Οι ενισχύσεις αυτές καταβλήθηκαν κατά τα έτη 1994 και 1995.

Το Σεπτέμβριο του 1994, στο πλαίσιο του πέμπτου κώδικα ενισχύσεων προς τη βιομηχανία σιδήρου και χάλυβα , η Επιτροπή ενέκρινε: [8]

[8] ΕΕ C 390, της 31.12.1994, σ. 18

- 4,925 δισ. ΡTE για ενισχύσεις κοινωνικού χαρακτήρα,

- 1 δισ. PTE για περιβαλλοντική ενίσχυση.

Ως τα τέλη του 2000, είχαν καταβληθεί ενισχύσεις κοινωνικού χαρακτήρα ύψους 2.669,16 δισ. PTE. Εκκρεμεί το υπόλοιπο ποσό της ενίσχυσης κοινωνικού χαρακτήρα και η περιβαλλοντική ενίσχυση.

Η έγκριση της ενίσχυσης εξαρτήθηκε από διάφορους όρους εκ των οποίων η Επιτροπή συνεχίζει να ελέγχει τους εξής :

- Αντικατάσταση της υψικαμίνου στο Seixal με κάμινο βολταϊκού τόξου (εκκρεμεί),

- Μείωση του συνόλου του εργατικού δυναμικού κατά 1798 άτομα μέχρι τα τέλη του 1996 (έχει καθυστερήσει),

Η παρούσα έκθεση καλύπτει τις εξελίξεις μέχρι τις 31 Δεκεμβρίου 2000, βάσει των πληροφοριών που κατέθεσε η πορτογαλική κυβέρνηση με τη δέκατη πέμπτη έκθεση ελέγχου που υποβλήθηκε στην Επιτροπή στις 16 Μαρτίου 2001. Η παρούσα έκθεση επικεντρώνεται στους όρους που εξακολουθεί να ελέγχει η Επιτροπή.

4.2. Επενδύσεις

SN Longos - Ηλεκτροκάμινος βολταϊκού τόξου

Βάσει του αρχικού σχεδίου αναδιάρθρωσης (PERG), η αντικατάσταση της υψικαμίνου με ηλεκτροκάμινο βολταϊκού τόξου θα γινόταν στις αρχές του 1996. Η απόφαση της πορτογαλικής κυβέρνησης για την άμεση ιδιωτικοποίηση των εταιριών εκμετάλλευσης, η οποία δεν είχε προβλεφθεί στο αρχικό πρόγραμμα αναδιάρθρωσης, όπως και το γεγονός ότι οι αρχές προτίμησαν να αφήσουν την τελική απόφαση ως προς την επένδυση στους νέους ιδιώτες μετόχους της SN Longos, είχαν ως αποτέλεσμα την πενταετή καθυστέρηση της εγκατάστασης της ηλεκτροκαμίνου (βλέπε προηγούμενες εκθέσεις).

Το αναθεωρημένο χρονοδιάγραμμα για την ολοκλήρωση της επένδυσης έχει ως εξής:

Έργα πολιτικού μηχανικού // 2ο εξάμηνο 2001. πραγματοποιούνται εν μέρει

Εγκατάσταση εξοπλισμού // 2ο και 3ο τρίμηνο 2001

Έναρξη εργασιών // 4ο τρίμηνο 2001

Πλήρης λειτουργία της καμίνου // 1ο τρίμηνο 2002

Η Επιτροπή παρακολουθεί την πρόοδο του σχεδίου ανά στάδιο. Τονίζεται ότι όταν χορηγήθηκε η παρέκκλιση βάσει του άρθρου 95 της συνθήκης ΕΚΑΧ, η αντικατάσταση της υψικαμίνου από κάμινο βολταϊκού τόξου θεωρήθηκε ουσιώδες στοιχείο της απαιτούμενης βιομηχανικής αναδιάρθρωσης της Siderurgia Nacional.

Συνεπώς η αναδιάρθρωση δεν μπορεί να θεωρηθεί ότι έχει ολοκληρωθεί εφόσον δεν έχει γίνει η εν λόγω επένδυση. Παρότι δεν υπάρχουν σήμερα ενδείξεις ότι η καθυστέρηση θα καταστήσει αναγκαία τη χορήγηση περαιτέρω ενισχύσεων στην SN Serviηos, η Επιτροπή οφείλει να παρακολουθεί την ολοκλήρωση της ενισχυόμενης αναδιάρθρωσης.

Για τον λόγο αυτό, στις 15 Οκτωβρίου 1998, η Επιτροπή αποφάσισε να παρατείνει την περίοδο ελέγχου τουλάχιστον ως τις 15 Σεπτεμβρίου2000 Οι επενδύσεις που αφορούν την εν λόγω κάμινο αναμένεται να ολοκληρωθούν ως το τέλος του πρώτου εξαμήνου του 2001. Δεδομένου ότι είναι απαραίτητο να προβλεφθεί επαρκές περιθώριο ασφάλειας λόγω των πιθανών καθυστερήσεων για αυτό το είδος επένδυσης, η Επιτροπή σκοπεύει να παρατείνει την περίοδο ελέγχου μέχρι τις 15 Μαρτίου 2002 [9].

[9] SG (2001) D /285564 της 31.01.2001.

4.3. Εξέλιξη εργατικού δυναμικού

Η μείωση του εργατικού δυναμικού εξακολουθεί να υπολείπεται του αρχικού σχεδίου. Η καθυστέρηση αφορά μόνο την SN Serviηos και ως εκ τούτου δεν έχει αντίκτυπο στην βιωσιμότητα των εταιριών που ιδιωτικοποιήθηκαν. Η Πορτογαλία και η SN Serviηos ενημέρωσαν την Επιτροπή ότι για τεχνικούς λόγους [10] η SN Serviηos αποφάσισε να σταματήσει τις δραστηριότητές της το πρώτο τρίμηνο του 2001, δηλ. πριν από την έναρξη λειτουργίας της νέας καμίνου βολταϊκού τόξου που θα εγκατασταθεί από την SN Longos στο Seixal. Η εταιρία σκοπεύει να προβεί στις απολύσεις κατά τη διάρκεια αυτής της περιόδου. Το 2000, η εταιρεία άρχισε να λαμβάνει τα απαραίτητα νομικά μέτρα για τη μείωση του εργατικού δυναμικού. Η καθυστέρηση στην εφαρμογή του αρχικού σχεδίου αφορούσε στα τέλη του 2000 συνολικά 33 άτομα.

[10] βλ. 14η έκθεση ελέγχου

Οι πίνακες που ακολουθούν παρουσιάζουν την εξέλιξη του εργατικού δυναμικού και τις προβλέψεις:

>ΘΕΣΗ ΠIΝΑΚΑ>

* Αναμενόμενη μείωση για το 2001

** Εργαζόμενοι που χρειάζονται για την αποσυναρμολόγηση των εγκαταστάσεων

Η SN Longos ενδέχεται να αυξήσει το εργατικό της δυναμικό, μόλις τεθεί σε λειτουργία η νέα κάμινος βολταϊκού τόξου, ούτως ώστε το συνολικό προσωπικό των ιδιωτικοποιημένων εταιριών να αυξηθεί ελαφρά μετά το κλείσιμο της υψικαμίνου. Ο αρχικός στόχος των 1410 εργαζομένων που καθορίζεται στο πρόγραμμα αναδιάρθρωσης, αναμένεται να επιτευχθεί, το αργότερο στη διάρκεια του 2001, μετά το κλείσιμο της υψικαμίνου.

Χρηματοδότηση των απολύσεων:

>ΘΕΣΗ ΠIΝΑΚΑ>

* Για λεπτομέρειες όσον αφορά την περίοδο 1993 - 1999 βλ. προηγούμενες εκθέσεις.

1 Σύμφωνα με το άρθρο 4 παράγραφος 1 του πέμπτου (που ίσχυε μέχρι και το 1996) και του έκτου κώδικα ενισχύσεων (από το 1997) προς τη βιομηχανία σιδήρου και χάλυβα, η συνεισφορά του κράτους καλύπτει το 50% του κόστους.

2 Με αμοιβαία συμφωνία (διαπραγμάτευση απολύσεων).

Το 2000, καταβλήθηκαν ενισχύσεις κοινωνικού χαρακτήρα ύψους 259,6 εκατ. ΡTE δυνάμει του άρθρου 4 του έκτου κώδικα ενισχύσεων προς τη βιομηχανία σιδήρου και χάλυβα.

4.4. Πωλήσεις

Οι πωλήσεις πρισμάτων που πραγματοποιεί η SN Serviηos στην πορτογαλική αγορά προορίζονται αποκλειστικά για την SN Longos. Οι τιμές για τα προϊόντα αυτά καθορίζονται σύμφωνα με τους συνήθεις όρους της αγοράς και για περίοδο τριών μηνών. Η υπόλοιπη παραγωγή χάλυβα πωλείται στην αγορά στις τιμές της αγοράς (τιμές spot του Metal Bulletin). Οι μέσες τιμές των διαφόρων κατηγοριών προϊόντων αναφέρονται στην έκθεση ελέγχου. Η Επιτροπή τις συνέκρινε με τις μέσες αγοραίες τιμές και θεωρεί ότι κυμαίνονται εντός των φυσιολογικών ορίων.

4.5. Οικονομικές επιδόσεις

SN Serviηos

Σύμφωνα με τις πορτογαλικές αρχές, λόγω του κλεισίματος της επιχείρησης, το οποίο είναι εν εξελίξει, δεν κατέστη δυνατή η υποβολή, μέχρι τις 15 Μαρτίου 2001, των απαιτούμενων πληροφοριών όσον αφορά τον ισολογισμό και τους λογαριασμούς κερδών και ζημιών [11].

[11] Σύμφωνα με τις πορτογαλικές αρχές, η καθυστέρηση αυτή οφείλεται στη συνεχιζόμενη διαδικασία κλεισίματος καθώς και στις απαιτήσεις που προκύπτουν από τον λογιστικό έλεγχο στην εν λόγω τελική φάση της ύπαρξης της εταιρείας. Δυσκολίες έχει επίσης δημιουργήσει η πρόωρη συνταξιοδότηση του προσωπικού στο χρηματοοικονομικό τμήμα, με αποτέλεσμα την εμφανή πίεση των υπόλοιπων ανθρώπινων πόρων που πρέπει να διεκπεραιώσουν τις απαραίτητες εργασίες.

Ωστόσο, από τα προσωρινά στοιχεία που υποβλήθηκαν στις 19 Απριλίου προκύπτει ότι το 2000 οι ζημίες θα ανέλθουν σε 7 271 εκατ. ΡΤΕ.

Η Επιτροπή εκφράζει τη λύπη της διότι οι πορτογαλικές αρχές δεν συμμορφώθηκαν έγκαιρα προς την υποχρέωσή τους όσον αφορά την υποβολή πληροφοριών. Η Επιτροπή προτίθεται να συμπεριλάβει στην επόμενη έκθεση ελέγχου της τα οριστικά στοιχεία για το 2000 καθώς και τα στοιχεία για το πρώτο εξάμηνο του 2001.

4.6. Ενισχύσεις

Οι ενισχύσεις που εγκρίθηκαν δυνάμει του άρθρου 95 της συνθήκης ΕΚΑΧ καταβλήθηκαν σε έξι δόσεις κατά το χρονικό διάστημα Μαρτίου 1994-Ιουνίου 1995, όπως εξηγήθηκε στην τέταρτη έκθεση ελέγχου. Η περιβαλλοντική ενίσχυση που εγκρίθηκε δυνάμει του άρθρου3 του πέμπτου κώδικα ενισχύσεων δεν έχει ακόμη καταβληθεί. Η διάθεση της εγκριθείσας ενίσχυσης κοινωνικού χαρακτήρα δυνάμει του άρθρου 4, παράγραφος 1, του πέμπτου και αντίστοιχα έκτου κώδικα ενισχύσεων προς τη βιομηχανία σιδήρου και χάλυβα εξηγείται στο σημείο 4.3 παραπάνω (χρηματοδότηση απολύσεων).

5. EKO Stahl GmbH, Γερμανία

5.1. Εισαγωγή

Στις 21 Δεκεμβρίου 1994 η Επιτροπή ενέκρινε [12] ενίσχυση ύψους 900,62 εκατ. DEM [13] προς την EKO Stahl GmbH δυνάμει του άρθρου 95 της συνθήκης ΕΚΑΧ (για περισσότερες πληροφορίες βλ. προηγούμενες εκθέσεις ελέγχου).

[12] ΕΕ L 386, 31.12.1994, σελ. 18.

[13] 1 EUR = 1,95 DEM. σύνολο: 462 εκατ. EUR

Στις 21 Δεκεμβρίου 1994, η Επιτροπή ενέκρινε επίσης [14], δυνάμει του άρθρου 5 του πέμπτου κώδικα ενισχύσεων προς τη βιομηχανία σιδήρου και χάλυβα, περιφερειακές επενδυτικές ενισχύσεις ύψους 385 εκατ. DM [15].

[14] ΕΕ C 18, της 17.1.1997, σ. 7

[15] 197 (εκατ. EUR)

Η έγκριση της ενίσχυσης εξαρτήθηκε από διάφορους όρους εκ των οποίων η Επιτροπή συνεχίζει να ελέγχει τους εξής:

- η παραγωγική ικανότητα της νέας μονάδας θερμής έλασης πρέπει να ανέλθει στις 900 χιλ. τόνους ετησίως μέχρι τα τέλη του 1997 και να διατηρηθεί στο επίπεδο αυτό ως τα τέλη Ιανουαρίου 2000. Από το Φεβρουάριο του 2000, η εταιρεία μπορεί να αυξήσει την παραγωγικότητα της μονάδας αυτής σε 1,5 εκατ. τόνους το χρόνο ως τα τέλη του Ιανουαρίου του 2005 (ελέγχεται).

- Η παραγωγή της νέας μονάδας θερμής έλασης θα χρησιμοποιείται αποκλειστικά για περαιτέρω επεξεργασία στις εγκαταστάσεις ψυχρής έλασης της επιχείρησης (ως τώρα τηρήθηκε).

Η παρούσα έκθεση καλύπτει τις εξελίξεις ως τις 31 Δεκεμβρίου 2000 βάσει των πληροφοριών που κατέθεσε η γερμανική κυβέρνηση στην έκθεση ελέγχου που υπέβαλε στην Επιτροπή στις 15 Μαρτίου 2001.

5.2. Περιορισμός της παραγωγικής ικανότητας

Ο περιορισμός της παραγωγικής ικανότητας της νέας μονάδας θερμής έλασης σε 900 χιλ. τόνους ετησίως ως τα τέλη Ιανουαρίου του 2000 και στη συνέχεια σε 1,5 εκατ. τόνους ετησίως ως τα τέλη Ιανουαρίου του 2005 εξασφαλίζεται με ηλεκτρονικό μηχανισμό που καθιστά τεχνικά αδύνατη οποιαδήποτε υπέρβαση αυτών των ανώτατων ορίων. Η Επιτροπή αποδέχθηκε κατ' αρχήν την τεχνική αυτή λύση στις αρχές του 1996. Περισσότερες πληροφορίες για το σύστημα αυτό περιλαμβάνονται στην 5η έκθεση ελέγχου. Το σύστημα έχει μέχρι στιγμής αποδειχθεί αξιόπιστο και οι καταστάσεις με τις παραχθείσες ποσότητες υποβάλλονται τακτικά στην Επιτροπή.

H εγκριθείσα αύξηση της παραγωγικής ικανότητας από το Φεβρουάριο του 2000 δημιούργησε τεχνικά προβλήματα στην εταιρία, δεδομένου ότι ο ηλεκτρονικός μηχανισμός είναι προσαρμοσμένος στην παραγωγική ικανότητα του έτους που αρχίζει τον Ιούλιο και ολοκληρώνεται τον Ιούνιο. Στις 15 Μαρτίου 1999, η Επιτροπή ενέκρινε πρόταση των γερμανικών αρχών σύμφωνα με την οποία από τον Ιούλιο του 1999 μέχρι τον Ιούλιο του 2000, η παραγωγή θα υπολογισθεί χρησιμοποιώντας τον μέσο όρο παραγωγής των δύο ανώτατων ορίων, δηλ. ετήσια παραγωγική ικανότητα 1,150 εκατ. τόνων για το έτος Ιούλιος 1999 - Ιούνιος 2000 [16]. Ο μηχανισμός ρυθμίστηκε ανάλογα την 1η Ιουλίου 1999, και εκ νέου την 1η Ιουλίου 2000 για παραγωγή 1,5 εκατ. τόνων ετησίως.

[16] Για λεπτομέρειες, βλ. 13η έκθεση.

5.3. Παραγωγή της νέας μονάδας θερμής έλασης

Οι χαλυβδοταινίες θερμής έλασης που παράγονται στη μονάδα θερμής έλασης χρησιμοποιούνται αποκλειστικά στη μονάδα ψυχρής έλασης.

Η παραγωγή ταινιών θερμής έλασης ανήλθε σε 749.600 τόνους το δεύτερο εξάμηνο του 2000 and 1.340.900 τόνους ολόκληρο το έτος.

6. Voest Alpine Erzberg GmbH, Αυστρία

6.1. Εισαγωγή

Στις 29 Νοεμβρίου 1995, η Επιτροπή αποφάσισε να εγκρίνει [17] κρατική ενίσχυση υπέρ της Voest Alpine Erzberg GmbH (VAEG), για να επιτρέψει τη σταδιακή παύση των δραστηριοτήτων εξόρυξης της εταιρείας μέχρι το έτος 2002. Η εγκριθείσα ενίσχυση ανέρχεται συνολικά σε 272 εκατ. ΑΤS για να καλύψει ζημίες εκμετάλλευσης κατά τη διάρκεια της περιόδου από το 1995 μέχρι το 2002 και 136 εκατ. ΑΤS [18] για να καλύψει το κόστος της παύσης των εργασιών εξόρυξης μεταλλεύματος με τρόπο ασφαλή και φιλικό προς το περιβάλλον.

[17] ΕΕ L 94 της 16.4.1996, σελ. 17.

[18] 1 EUR = ATS 13,7603. 272 εκατ. ATS = 19,76 εκατ. EUR. 136 εκατ. ATS = 9,88 εκατ. EUR

Η έγκριση των ενισχύσεων υπόκειται μεταξύ άλλων στους ακόλουθους όρους:

- δεν θα σημειωθεί υπέρβαση των ετήσιων ανώτατων ορίων ενίσχυσης και του ετήσιου ανώτατου ορίου παραγωγής, όπως αυτά αναγράφονται στον πίνακα που ακολουθεί (μέχρι σήμερα τηρείται, βλ. 6.2.2.1 κατωτέρω),

- η ενίσχυση λειτουργίας δεν θα υπερβαίνει τη διαφορά μεταξύ κόστους παραγωγής και εσόδων (μέχρι σήμερα τηρείται).

- η τιμή που χρεώνεται για σιδηρομετάλλευμα θα κυμαίνεται στα επίπεδα της αγοράς και δεν θα είναι χαμηλότερη από την τιμή του εισαγόμενου σιδηρομεταλλεύματος (μέχρι σήμερα τηρείται).

Η παρούσα έκθεση καλύπτει τις εξελίξεις ως τις 31 Δεκεμβρίου 2000, βάσει των στοιχείων που παρέσχε η αυστριακή κυβέρνηση στην ενδέκατη έκθεση ελέγχου, την οποία υπέβαλε, όπως της ζήτησε η Επιτροπή, στις 14 Μαρτίου 2001.

6.2. Νέα έκθεση ελέγχου

6.2.1. Η επιχείρηση

Η επιχείρηση Voest Alpine Erzberg Gesellschaft mbH (VAEG) ανήκει στην ΦIA Bergbauholding Aktiengesellschaft, η οποία ανήκει στην Φsterreichische lndustrieholding Aktiengesellschaft, βιομηχανική εταιρία χαρτοφυλακίου η οποία ανήκει εξ ολοκλήρου στο αυστριακό κράτος. Η VAEG ασχολείται με την εξόρυξη μεταλλευμάτων χαμηλής περιεκτικότητας σε σίδηρο ( 32 % Fe). Η εταιρία έχει μόνο έναν πελάτη, την Voest Alpine Stahl AG (VASA), η οποία ιδιωτικοποιήθηκε το φθινόπωρο του 1995.

6.2.2. Ενισχύσεις λειτουργίας

6.2.2.1. Παραγωγή και πωλήσεις

Το 2000, η VAEG παρήγαγε 860.000. τόνους σιδηρομεταλλεύματος μέσης περιεκτικότητας σιδήρου 33,6% και 1,026 εκατ. τόνους προϊόντων χαμηλής ποιότητας, τα οποία μπορούν να χρησιμοποιηθούν ως υλικό γόμωσης υψικαμίνου (Mφllerzusatzmaterial) από τη VASA. Η παραγωγή αυτή πωλήθηκε και παραδόθηκε στη VASA. Η προαναφερθείσα ποσότητα των 860.000 τόνων υπερβαίνει κατά 9.000 τόνους το ανώτατο όριο για το 2000 [19]. Σύμφωνα με τις αυστριακές αρχές, το μικρό αυτό πλεόνασμα αποτελούσε περιθώριο ασφαλείας για την περίπτωση που, λόγω της χαμηλής ποιότητας του σιδηρομεταλλεύματος, η VASA θα απέρριπτε μέρος της παραδοθείσας ποσότητας. Οι αυστριακές αρχές δεσμεύτηκαν να αφαιρέσουν το εν λόγω πλεόνασμα από το επιτρεπόμενο ανώτατο όριο για το 2001.

[19] Βλ. 14η έκθεση, σ. 16

6.2.2.2. Κόστος παραγωγής

Το 2000, το κόστος παραγωγής σιδηρομεταλλεύματος και του προϊόντος χαμηλής ποιότητας, συμπεριλαμβανομένων των εργασιών αποκατάστασης και κλεισίματος, ανήλθε σε 130,77 ATS. Λεπτομερής παρουσίαση του κόστους παραγωγής παρατίθεται στο παράρτημα.

6.2.2.3. Τιμολόγηση

Το σιδηρομετάλλευμα κανονικής ποιότητας πωλήθηκε σε τιμή 139,50 ΑTS (10,14 EUR) ανά τόνο. Η σταθερή αυτή τιμή ορίστηκε το Νοέμβριο του 1999 για ολόκληρο το 2000.

Όσον αφορά το υλικό χαμηλής ποιότητας (Mφllerzusatzmaterial) πωλήθηκαν 82,15 ATS (5,97 EUR) ανά τόνο, τιμή που καθορίστηκε με βάση την τιμή αγοράς ασβεστοχάλικου (Kalkschotter).

Η μέση τιμή παραδόσεων σιδηρομεταλλεύματος και υλικού χαμηλής ποιότητας (Mφllerzusatzmaterial) είναι συνεπώς 105,20 ATS ανά τόνο. Μαζί με τα έξοδα μεταφοράς μέχρι το εργοστάσιο της VASA/Linz, η τιμή που χρεώθηκε ήταν 684,14 ATS (49,72 EUR) ανά τόνο σιδήρου.

Τα στοιχεία που υπέβαλε η Αυστρία στη 11η έκθεσή της επιβεβαιώνουν τα στοιχεία της Voest Alpine Rohstoffbeschaffungs GmbH, θυγατρικής της Voest-Alpine Stahl AG υπεύθυνης για την αγορά των πρώτων υλών, σύμφωνα με τα οποία η προαναφερόμενη τιμή ανά τόνο σιδήρου για το σιδηρομετάλλευμα είναι υψηλότερη από την αντίστοιχη τιμή εισαγόμενου σιδηρομεταλλεύματος.

Συνάγεται συνεπώς ότι οι τιμές που χρεώθηκαν κατά το δεύτερο εξάμηνο του 2000 δεν ήταν χαμηλότερες από αυτές που απαιτούνται βάσει του άρθρου 2 της απόφασης της Επιτροπής της 29ης Νοεμβρίου 1995.

6.2.2.4. Ενισχύσεις λειτουργίας

Οι συνολικές ζημίες της VAEG το 2000 ανήλθαν σε -46,88 εκατ. ATS (-3,41 εκατ. EUR).

Εξ αυτών περίπου 11,5 εκατ. ATS αφορούσαν τις εργασίες κλεισίματος. Περισσότερες πληροφορίες ως προς το θέμα αυτό παρέχονται στο παράρτημα.

Το 2000, καταβλήθηκαν 24 εκατ. ATS ως ενίσχυση λειτουργίας, μολονότι το ποσό που είχε εγκρίνει η Επιτροπή για το έτος αυτό ήταν 30 εκατ. ATS.

6.2.3. Ενισχύσεις κλεισίματος

Το 2000, καταβλήθηκαν 11 εκατ. ATS ως ενίσχυση κλεισίματος, μολονότι το ποσό που είχε εγκρίνει η Επιτροπή για το έτος αυτό ήταν 22 εκατ. ATS.

6.2.4. Σύγκριση των ενισχύσεων που καταβλήθηκαν με τις ενισχύσεις που εγκρίθηκαν

>ΘΕΣΗ ΠIΝΑΚΑ>

* Για λεπτομέρειες όσον αφορά την περίοδο 1995 - 1999 βλ. προηγούμενες εκθέσεις.

6.2.5. Εξέλιξη εργατικού δυναμικού

Το πρόγραμμα μείωσης του εργατικού δυναμικού έχει ως εξής:

>ΘΕΣΗ ΠIΝΑΚΑ>

Από τον παραπάνω πίνακα φαίνεται ότι το εργατικό δυναμικό που είναι τοποθετημένο στην παραγωγή μειώθηκε σε 202 άτομα το 2000. Συνεπώς, η μείωση του εργατικού δυναμικού γίνεται ταχύτερα απ' ό,τι προβλεπόταν.

ΠΑΡΑΡΤΗΜΑ 6

Σύγκριση του κόστους παραγωγής και των εσόδων το 2000

>ΘΕΣΗ ΠIΝΑΚΑ>